آذربایجانلی چئوره‌چی مدنی قورولوش عضولرین و آکتیویستلرین، ارمنی اهالینین یاشادیغی و گئچیجی روسی گوجلرینین یئرلشدیریلدیگی آذربایجان  تورپاقلاریندا معدنلرین یاسادیشی ایشله‌دیلمه‌سینین قارشیسینین آلینماسی طلبی ایله باشلاتدیغی اعتراض ائیلمی ایکی گئجه‌دیر داوام ائدیر.
شوشا یاخینلیغین‌دا خانکندینی ارمنیستانا باغلایان یولوداکی روسیا گوجلرینین کنترل منطقه‌سینده ۱۲ دسامبردا سحر ساعاتلاریندا باشلایان اعتراضین ایکینجی گئجه‌سینده ده اعتراضچیلار سویوق هاوایا باخمایاراق، بؤلگه‌نی ترک ائتمه‌دیلر.
ارمنی اهالینین ارمنیستانا گئت-گل اوچون ایستیفاده ائتدیگی تک یول اولان، لاچین دهلیزی کیمی تانینان یولو باغلایان گؤستریچیلر شعارلار و پلاکاردلارلا طلبلرینی دیله گتیریر.
قاراباغ‌دا ارمنی اهالینین یاشادیغی بؤلگه‌ده‌کی معدنلرین یاسادیشی ایشله‌دیلمه‌سینین و بونون نتیجه‌سین‌ده چئوره‌یه وئریلن زیانین قارشیسینین آلینماسینی ایسته‌یه‌ن گؤستریچیلر روسیا گوجلرینین قوموتانی آندری وولکووون بؤلگه‌یه گئتمه‌سینی طلب ائدیرلر.
گؤستریچیلر طلبلری یئرینه یئتیریلنه قدر ائیلملرینی داوام ائتدیرمک عزمینده اولدوقلارینی بیلدیریرلر.
آذربایجان جمهورباشقانی موشاویری حیکمت حاجییئو، روسیا ساوونما باخانلیغینین "لاچین دهلیزی آذربایجان‌لیلار طرفیندن بلوکه ائدیلدی" آچیقلاماسینا جاواب وئردی.
اؤلکه‌ده‌کی دیپلوماتیک هیئتین نماینده‌لری ایله گؤروشن حاجییئو،
"لاچین یولو آذربایجان‌لی اعتراضچیلار طرفیندن دئییل، روسیا سباریش گوجو طرفیندن باغلاندی. آذربایجان وطنداش جمعیتی نماینده‌لری تالان ائدیلمیش طبیعی قایناقلارین یاسادیشی داشینماسینین قارشیسینی آلماغا چالیشیر، مولکی آماجلی دیگر نقلیات واسطه‌لرینین حرکتینه مانع اولمورلار" ایفاده‌لرینی ایشلتدی.
روسیا گوجلرینین قوموتانلیغی ایله اؤتن هفته آپاریلان دانیشیقلارین نتیجه‌سینده، آذربایجان‌لی متخصصلرین، ارمنیلرین یاشادیغی آذربایجان تورپاقلاریندا قیزیل بولاک قیزیل معدنینه ایله دمیرلی پاخیر معدنینی کنترل ائتمه‌سی قونوسوندا آنلاشمیشدی.
بؤۀلگه‌یه گئدن متخصصلرین معدنلره گیریشی ارمنیلر طرفیندن انگللنمیشدی.
